《与诸公池上待月》
唐代·杨发

树密云萦岸，池遥水际空。芰开方吐镜，蘋动欲含风。

渐映沙汀白，微分渚叶红。金波宜共赏，仙棹一宵同。

作者简介：杨发，字至之，先为同州冯翊人，父遗直始家于苏州。生卒年均不详，约唐武宗会昌中前后在世。工于诗。太和四年，（公元八三o年）登进士第。历太常少卿，出为苏州刺史。后为岭南节度，严于治军。军人遂怨起为乱，囚发于邮舍。坐贬婺州刺史，卒于任。发为诗清新浏亮，传世颇多。唐代著名诗人。